Storja u Arti Charles Flores Tistagħġeb kemm ivarjaw id-drawwiet minn post għal ieħor fejn tidħol iċ-ċel- ebrazzjoni tal-festi fl-irħula u l-ibliet tagħna. Anki fiċ-ċokon tagħha, l-fes- ta tal-Kalkara qatt ma kienet nieqsa minn dawn id-drawwiet, tajbin u ħżiena. Ir-realtà llum, li diġà għaddew kważi żewġdiċennji mis-Seklu 21, hilimhuxkollha baqgħu jkunu mġedda. Min għandu ċerta età żgur jiftakar fil-battalji li kienu jkunu missielta s-Sibt filgħodu, lejlet il-festa, bejn gruppi rivali fis-soċjetà tal-Kalkara. Ma kinitx dehra sabiħa tara ġgajta żgħażagħ teħodha m'oħra bit-tfigħ ta' ġebel, fliexken u bottijiet meta suppost li kulħadd kien ferħan qiegħed jiċċelebra l-festa tar-raħal. Kien żmien ta' intol- leranza, meta l-injoranza kienet tirbaħ fuq ir-rieda tajba u x-xewqa tal-biċċa l-kbira tal- Kalkariżi li nkunu pajjiż wieħed magħqud. Il-mibegħda u t-tgħajjir qatt m'għamlu ġid. Għal xi żmien kienu jsiru wkoll battalji bl-ilma li, għalkemm ma jweġġax daqs il-ġebel, il-fliexken u l-bottijiet, xorta waħda kienet xena ta' min jistmer- rah u, bla dubju, manifestazzjoni tal-mistħija bejn żgħażagħ mill-istess raħal. Fortunatament, dawn ix-xeni u d-drawwiet tagħhom maż-żmien spiċċaw u mnm'alla li ġara hekk. Ir-rivalità sabiħa sakemm din tinżamm fil-livell mixti- eq fejn il-pika tkun f'min l-aktar li se jsebbaħ bit-tiżjin, min se jkollu l-isbaħ nar, u min se jkun kapaċi jiċċelebra mingħajr ma jweġġa' lil ħaddieħor b'in- sulti jew ġesti. Id-drawwiet ħżiena la kien hemm lokhom fl-imgħoddi u wisq anqas illum li l-Malti għaraf jimmatura f'ċittadin edukat, aġġornat u ħerqan jaħdem bl-eżempju t-tajjeb aktar milli bil-vojtaġni u l-vjolenza ta' żminijiet oħra. Drawwa oħra li ħafna kienu jassoċjawha mal-Kalkara kienet dik tas-suffarel- li. Mhux għax dawn ma kinux jintużaw f'festi oħra, iżda għax fil-festa tal-Kalka- ra kien ikun hemm konċentrazzjoni ferm akbar fuq dawn is-suffarelli, kultant perikolużi meta jinxtegħlu fost in-nies u l-bandisti. Għalkemm intilef tabilħaqq ċertu sens ta' briju, ħafna jaqblu li t-tneħħija tas-suffarelli minn qalb il-fol- la kienet deċiżjoni xierqa. Biżżejjed ngħidu li sa ftit snin ilu kienet id-draw- wa, b'dawn is-suffarelli, ta' min kien se jifga lil min aktar bid-dħaħen marradija. Għaqda Mużikali San Ġużepp Kalkara AD 1987 L-Ewwel Banda Kalkariża Iżda hemm drawwiet sbieħ ukoll li, sfortunatament, spiċċaw intilfu mal-milja taż- żmien. Iżda waħda li llum x'aktarx hija unika għall-Kalkara u li, b'xorti tajba, għadha qed tkun segwita hija dik tal-għoti tal-kuruni lill-istatwi tal-Malta u s-Sagra Familja mill-galleriji tal-każini u tal-familji matul it-triqat li minnhom jgħaddu l-marċi brijużi. Qatt ma rnexxieli nsir naf minn fejn nibtet din id-drawwa, għalkemm hemm xi storiċi tal-istorja tal-festa Maltija li jsemmuha b'rabta mal-Imsida fejn jiċċele- braw il-festa tal-istess qaddis patrun. Hu żgur li din id-drawwa kompliet bil-qa- wwi fil-Kalkara biss. Sa minn tfuliti niftakar l-għadd enormi ta' kuruni li kienu jingħataw liż-żewġ statwi, tant li l-organizzaturi kien jeħtiġilhom ineħħu xi wħud minnhom minn mal-istatwa biex jaċċertaw ruħhom li ma ssirilhiex ħsara. Kienet xena mill-isbaħ tara l-familji miġburin flimkien fil-gallerija jisten- new jasal il-waqt li xi ħadd minnhom jixxabbat 'il barra biex ipoġġi l-kuru- na fost iċ-ċapċip tan-nies u d-daqq tal-banda. Il-kuruni nfushom sikwit kienu u għadhom ikunu frott ix-xogħol tal-idejn ta' dawk li jippreżentawhom. Il-ku- runi nfatti kienu jvarjaw minn biċċa xogħol artistika mill-isbaħ, elabora- ta u għanja, għal kuruni sempliċi bl-ilwien tal-okkażjoni, l-aħmar jew l-ikħal. Fil-kuntatti tiegħi fil-qasam ġurnalistiku, kelli kemm-il darba l-pjaċir nġib miegħi għall-festa tal-Kalkara kollegi barranin. Kollha kemm huma kienu jinħakmu mill-emozz- jonital-mumentlitkunippreżentata l-kuruna, xiħaġaliwasslitnibiexnibdanistedinhom jagħmlu l-preżentazzjoni ta' kuruna huma stess mill-gallerija tad-dar t'ommi fix-Xatt. M'għandix kliem biex niddiskrivi s-sodisfazzjon li kienu jieħdu u kemm kienu jħos- suhom onorati, speċjalment meta kienu jintebħu kemm kienet diffiċli biex ir-reffiegħa jaslu bl-istatwa sal-gallerija minn fost in-nies, it-tiżjin u l-bozoz mixgħula tal-festal Bejn ġurnalisti kollegi u membri tal-familja li taw dan l-omaġġ sabiħ kien hemm Ingliżi, Taljani, Amer- ikani u, ma jistax jonqos, Maltin bħalna minn inħawi differenti tal-Gżejjer tagħna. Kollha kemm huma. jgħiduli kif żammewha bħala tifkira li ma jinsewha qatt. Hu minnu li anki din id-drawwa bdiet tnaqqas. L-għadd ta' kuruni m'għadux ikun dak li kien. Tkun tassew ħasra jekk xi darba din id-drawwa unika Kalkariża kellha ssib id-destin li sabu drawwiet sbieħ oħra u tispiċċa. Nibżgħu għaliha. L-Ewwel Banda Kalkariża